Document ID: 32005R0075

UREDBA KOMISIJE (ES) št. 75/2005
z dne 18. januarja 2005
o spremembi Prilog I, II in III k Uredbi Sveta (EGS) št. 2377/90 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora v zvezi z moksidektinom, linearno alkil benzen sulfonsko kislino z alkilno verigo obsega od C9 do C13, ki vsebuje manj kot 2,5 % verig, daljših od C13, in acetil-izovaleril-tilozinom
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2377/90 z dne 26. junija 1990 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora (1) in zlasti členov 2, 3 in 4 Uredbe,
ob upoštevanju mnenj Evropske agencije za zdravila, ki jih je oblikoval Odbor za zdravila za uporabo v veterinarski medicini,
ob upoštevanju naslednjega:
(1)
Vse farmakološke aktivne snovi, ki se uporabljajo v Skupnosti v zdravilih za uporabo v veterinarski medicini, namenjenih za dodajanje v živila živalskega izvora, se ocenijo v skladu z Uredbo (EGS) št. 2377/90.
(2)
Moksidektin je bil vključen v Prilogo I za govedo, ovce in kopitarje za mišičevje, maščobo, jetra in ledvice ter za mleko, vendar samo za goveda. Vnos je treba razširiti na mleko za ovce.
(3)
Linearna alkil benzen sulfonska kislina z alkilno verigo obsega od C9 do C13, ki vsebuje manj kot 2,5 % verig, daljših od C13, je bila vključena v Prilogo II za govedo za lokalno uporabo. Vnos je treba razširiti na ovce.
(4)
Snov acetil-izovaleril-tilozin je vključena v Prilogo I za prašiče. Da bi omogočili zaključek znanstvenih študij za razširitev na perutnino, je treba v Prilogo III vključiti acetil-izovaleril-tilozin, razen za živali, katerih jajca se uporabljajo za prehrano ljudi.
(5)
Pred začetkom uporabe te uredbe je treba državam članicam odobriti primerno obdobje, da lahko dovoljenja za promet z zadevnimi zdravili za uporabo v veterinarski medicini, ki so bila izdana v skladu z Direktivo 2001/82/ES Evropskega parlamenta in Sveta z dne 6. novembra 2001 o zakoniku Skupnosti o zdravilih za uporabo v veterinarski medicini (2), po potrebi prilagodijo določbam te uredbe.
(6)
Ukrepi, predvideni s to uredbo, so v skladu z mnenjem Stalnega odbora za zdravila za uporabo v veterinarski medicini -
SPREJELA NASLEDNJO UREDBO:
Člen 1
Priloge I, II, in III k Uredbi (EGS) št. 2377/90 se spremenijo v skladu s Prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 20. marca 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. januarja 2005

Labels: 0
1
17